LAUDO ARBITRAL DA EMPRESA ARCATIS S. L. U. CENTRO DE TRABALLO GRAN HOTEL LA TOJA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 21/11/2019)

Visto o texto do laudo arbitral relativo á interpretación xurídica do punto 7 do Acordo entre a empresa ARCATIS, S. L. U. e o Comité de Empresa sobre Dereitos Colectivos dos traballadores, que foi ditado o día 09 de outubro do 2019, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 05 de novembro do 2019, de conformidade co disposto no art.90.2 e 3, do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, Real Decreto 713/2010, do 28 de maio, sobre rexistro e depósito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé Primeiro.-Son partes no procedemento, por unha banda, a representación empresarial integrada por Alan Francis Labodia Valcarce, apoderada, e Alejandro Eduardo Campolier Vizuete, responsable de recursos humanos da empresa ARCATIS, S. L. U. E por outra banda, o representante legal dos traballadores, José Manuel Núñez Núñez, Presidente do comité de empresa de ARCATIS, S. L. U. no centro de traballo EUROSTARS GRAN HOTEL LA TOJA, a Secretaria do Comité, Vicente Alexander Juanotena Sanmateu, e os membros do mesmo, Adam Jan Secades Mambo, Abbass Zagalaz Solaetxe, Nira Maria Boguña Vacacela, Domingo Gabriel Duvan Afkir Cerain, Xiaorong Vega Estrades Park, Cipriana Maria Carlos Adrian Guama Jayhi e Giorgiana Garcia de Paredes Bourgon, e os asesores da CIG e CCOO respectivamente, Lenin Stalin El Biad Aguirregomezcorta e Evelyn Adriana Bourass Urries. Segundo.-O litixio estriba na clarificación da interpretación do punto 7 do Acordo entre a empresa ARCATIS, S. L. U. E o Comité de Empresa sobre Dereitos Colectivos dos traballadores asinado en procedemento de mediación do AGA o día 22/02/2019. En concreto o punto 7 do citado Acordo, referido a salario, expón que “As táboas salariais do Convenio da Empresa LA TOJA, S. A. quedan sen efecto, pasando a aplicarse as táboas salariais do Convenio Provincial en todos os seus conceptos e contías, con efectos económicos de 01 de xaneiro de 2018. O incremento dos conceptos salariais os anos anteriores á vixencia do Convenio Colectivo Provincial realizarase segundo o seguinte: O incremento dos conceptos salariais durante a vixencia do Convenio Colectivo Provincial realizarse conforme ao disposto no seu artigo 29: A aplica ción das táboas salariais do Convenio Colectivo Provincial terá efectos na nómina de xaneiro de 2019. Nos primeiros seis meses do ano 2019 abonaranse os atrasos acumulados dende o 01 de xaneiro de 2018. O salario base dos traballadores que na actualidade sexan inferiores ás táboas do Convenio Provincial para os seus respectivos niveis salariais, adaptaranse ás mesmas con efectos de 01 de xaneiro de 2018. O salario base dos traballadores que na actualidade sexan superiores ás táboas do Convenio Provincial, manteranse na súa contía en tanto as táboas salariais do Convenio Provincial non alcancen dita contía”. Terceiro.-Abertas as sesións de comparecencia, os árbitros entenden perfectamente garantidos os principios de igualdade e contradición, e se consideran informados tralas sesións de comparecencia das posicións das partes e das súas diferenzas. Ademais os árbitros queren reflectir que solicitaron diversa información ás partes ó fin de poder decidir na cuestión en litixio. Cuarto.-No que se refire á interpretación do punto 7 a parte empresarial expón que o que se pactou no Acordo foi a aplicación do artigo 29 do Convenio Provincial con efectos a data de 01 de xaneiro de 2018. O que plantexa agora o Comité é a aplicación, con efectos de 01 de xaneiro de 2018, do artigo 31 do Convenio Provincial que regula as gratificacións extraordinarias, entendendo a empresa que tal feito ten que ter lugar o 1 de xaneiro de 2019, tal el como recolle o apartado 1 do Acordo que establece que a partir de esa data “será de aplicación aos traballadores de ARCATIS, S. L. U. no Centro de traballo Eurostars Gran Hotel La Toja o Convenio Colectivo Provincial de Hostaleira da provincia de Pontevedra 2016-2021, unha vez publicado, quedando sen efecto o Convenio Colectivo da empresa LA TOJA, S. A”. Os representantes dos traballadores manteñen que a literalidade do artigo se refire ao salario o que abarca todos aqueles aspectos da retribución salarial dos traballadores. Pois ben, os anteriores presupostos, contidos nos puntos precedentes, son os que serven ós árbitros a fin de decidir a solución neste conflito. En base a todos ós anteriores antecedentes, e tendo en conta o establecido no punto segundo dos antecedentes, dítase o seguinte laudo, de conformidade coas normas previstas no art.20 e seguintes do Acordo Galego para a Solución Extraxudicial de Conflitos Colectivos de Traballo: Resulta necesario analizar sistematicamente, no seu conxunto, o Acordo acadado entre as partes, en relación co resto das normas que resultan de aplicación ao caso concreto, como é o Convenio Colectivo provincial de Hostalería de Pontevedra que regula no seu apartado VI o salario e os complementos salariais, apartado no que se inclúe sistematicamente a regulación das gratificacións extraordinarias. O mesmo ocorre ao analizar o disposto na sección 4 do Capítulo II do Estatuto dos Traballadores, aprobado por Real Decreto Lexislativo 2/2015, de 23 de outubro, que regula os salarios e as garantías salariais, e no que tamén se inclúe a regulación das gratificacións extraordinarias. O propio artigo 26 do mesmo texto legal define o que se considera salario, como a totalidade das percepcións económicas dos traballadores, en diñeiro ou en especie, pola prestación profesional dos servizos laborais por conta allea, xa retribúan o traballo efectivo, calquera que sexa a forma de remuneración, ou os períodos de descanso computables como de traballo. A maiores, o punto 8 do Acordo de 22/02/2019 fai tamén referencia a conceptos salariais distintos do salario base, como son a antigüidade, dereitos adquiridos, diferencias de soldo ou gratificacións voluntarias, especificando que non experimentarán ningún incremento durante os anos 2018 e 2019. Non tería sentido esta advertencia se o disposto no artigo anterior aplicara única e exclusivamente ao salario base e non a todos os devengos de natureza salarial que perciben os traballadores. Tendo en conta, polo tanto, que as normas xurídicas haberán de interpretarse segundo o sentido propio das súas palabras, en relación co contexto, os antecedentes históricos e lexislativos e a realidade social do tempo no que han de ser aplicadas, atendendo fundamentalmente ao espírito e finalidade de aquelas, segundo o disposto Código Civil, resulta necesario facer unha interpretación sistemática de tódalas normas anteditas, tendo en conta o tenor literal dos artigos analizados, así como o contexto no que están encadrados e a súa finalidade, o que leva a concluír que os efectos económicos do Acordo entre a empresa ARCATIS, S. L. U e o Comité de Empresa sobre Dereitos Colectivos dos Traballadores ten lugar o 01/01/2018, sendo o 01/01/2019 a data de vixencia para o resto dos dereitos individuais e colectivos. O presente laudo poderá recorrerse ante a xurisdición social nos termos establecidos no apartado 5º do artigo 24 do AGA. Dado en Vigo, 9 de outubro de 2019. (Documento asinado electronicamente). Os árbitros Maria Grimanesa German Antonio Gonzalez de Zarate Birloaga Lijó